62009TO0392_EL
Αντικείμενο της υπόθεσης
Διατακτικό
Αντικείμενο της υπόθεσης
Αντικείμενο
Αίτηση αναστολής εκτελέσεως της αποφάσεως C(2009) 5791 τελικό της Επιτροπής, της 22ας Ιουλίου 2009, σχετικά με διαδικασία εφαρμογής του άρθρου 81 [ΕΚ] και του άρθρου 53 της Συμφωνίας για τον ΕΟΧ (υπόθεση COMP/39.396 – Αντιδραστήρια με βάση το ανθρακασβέστιο και το μαγνήσιο για τον βιομηχανικό κλάδο παραγωγής χάλυβα και τον βιομηχανικό κλάδο παραγωγής αερίου).
Διατακτικό
Διατακτικό
Ο Πρόεδρος του Γενικού Δικαστηρίου διατάσσει:
1) Απορρίπτει την αίτηση παρεμβάσεως των Jaroslav Červenka, Milan Hošek, Roman Murar, Adrián Vološin, Milan Kasanický και Peter Fratič.
2) Αναστέλλει την υποχρέωση της αιτούσας, 1. garantovaná a.s., να συστήσει τραπεζική εγγύηση υπέρ της Επιτροπής προκειμένου να αποφύγει την άμεση καταβολή του προστίμου που της επιβλήθηκε με το άρθρο 2 της αποφάσεως C(2009) 5791 τελικό της Επιτροπής, της 22ας Ιουλίου 2009, σχετικά με διαδικασία κατά το άρθρο 81 [ΕΚ] και το άρθρο 53 της Συμφωνίας για τον ΕΟΧ (υπόθεση COMP/39.396 – Αντιδραστήρια με βάση το ανθρακασβέστιο και το μαγνήσιο για τον βιομηχανικό κλάδο παραγωγής χάλυβα και τον βιομηχανικό κλάδο παραγωγής αερίου), μέχρι την επέλευση ενός εκ των δύο ακόλουθων γεγονότων:
– τη λήξη των μακροπρόθεσμων δανείων στις 11 Ιουλίου 2012·
– την έκδοση της αποφάσεως επί της κύριας διαδικασίας·
και με τους ακόλουθους όρους:
– από την κοινοποίηση της παρούσας διατάξεως, η αιτούσα δεν μπορεί να μεταβιβάσει, άμεσα ή έμμεσα, τα μερίδιά της στη θυγατρική της G1 Investment Ltd χωρίς προηγούμενη έγκριση της Επιτροπής,
– εντός προθεσμίας ενός μηνός από την κοινοποίηση της παρούσας διατάξεως, η αιτούσα πρέπει να υποβάλει γραπτώς στον Πρόεδρο του Γενικού Δικαστηρίου συμφωνία που να προβλέπει ότι η θυγατρική της G1 Investment και η θυγατρική της εταιρίας αυτής, Bounty Commodities Ltd, δεν μπορούν να μεταβιβάσουν τα στοιχεία του ενεργητικού τους σε τρίτο χωρίς προηγούμενη έγκριση της Επιτροπής,
– από την κοινοποίηση της παρούσας διατάξεως, η αιτούσα πρέπει να καταβάλει στην Επιτροπή 2,1 εκατομμύρια ευρώ,
– εντός προθεσμίας ενός μηνός από την κοινοποίηση της παρούσας διατάξεως, και στη συνέχεια κάθε τρεις μήνες μέχρι την έκδοση οριστικής αποφάσεως στην κύρια υπόθεση, ή με την ευκαιρία κάθε γεγονότος που μπορεί να επηρεάσει τη μελλοντική ικανότητά της να καταβάλει το πρόστιμο που της επιβλήθηκε, η αιτούσα πρέπει να υποβάλει γραπτώς στην Επιτροπή έκθεση σχετικά με την εξέλιξη των περιουσιακών της στοιχείων, και ειδικότερα των μακροπρόθεσμων επενδύσεών της.
3) Επιφυλάσσεται ως προς τα δικαστικά έξοδα.